Sittemmin menestystä ei ole juuri tullut. Vuoden 2013 MM-turnaus Helsingissä päättyi puolivälierätappioon Suomelle 3–4. Minskissä kisoissa vuonna 2014 ja Ostravan kisoissa vuonna 2015 Slovakia ei edennyt alkolohkoa pidemmälle. Pietarissa vuonna 2016 Slovakia karsiutui jatkopeleistä voitettuaan Yhdysvallat vasta jatkoajalla 3–2. Mikäli voitto olisi tullut varsinaisella peliajalla, olisi Slovakia edennyt jatkopeleihin, ja Yhdysvallat olisi tippunut jatkopeleistä. Slovakian loppusijoitus Venäjän kisoista oli yhdeksäs. Slovakian toisissa kotikisoissa 2019 maa jäi toistamiseen ilman jatkopaikkaa ja noista kisoista irtosi yhdeksäs sija.